**ЫНТЫМАҚТАСТЫҚ ТУРАЛЫ МЕМОРАНДУМ**

**(12.09.2022 жылы қол қойылған)**

**Қазақстан Республикасы Білім және ғылым министрлігінің шаруашылық жүргізу құқығындағы республикалық мемлекеттік кәсіпорны** М.А. Айтхожин атындағы Молекулалық биология және биохимия институты, бір жағынан және **Кентербери Крист Черч университетінің адам және өмір туралы ғылымдар мектебі** (**Canterbury Christ Church University, School of Human and Life Sciences).**

**ТАРАПТАРДЫҢ МІНДЕТТЕРІ ЖӘНЕ ӨЗАРА ӘРЕКЕТІ**

Құрмет, тәуелсіздік, теңдік және өзара түсіністік қағидаттарын басшылыққа ала отырып, Тараптар келесі салаларда ынтымақтастыққа ниетті:

* бірлескен ғылыми жобаларға қатысу, олардың нәтижелерін жариялау;
* бірлескен келісілген бағыттар бойынша зерттеулер жүргізуге байланысты мәселелер бойынша жинақталған тәжірибені өзара ақпаратпен, ғылыми және оқу материалдарымен алмасудың белгіленген тәртібіне сәйкес жүзеге асыру, оның ішінде Тараптардың әрқайсысына осы салаларда ғылыми зерттеулер жүргізу үшін қажетті материалдармен бір-бірін қамтамасыз ету;
* ғылыми құзыреттілік пен біліктілікті арттыру үшін ғылыми тағылымдамадан өтуді жүзеге асыру;
* магистратура және докторантура бағдарламалары бойынша ынтымақтастықты ұйымдастыру және жүзеге асыру;
* ғылыми конференциялар, семинарлар, көрмелер және басқа да іс-шаралар туралы бір-бірін хабардар ету және оларға қатысу үшін Тараптардың өкілдерін шақыру, сондай-ақ бірлескен семинарлар мен конференциялар өткізу;
* егер бұл бұрын қабылданған міндеттемелерге қайшы келмесе және (немесе) мұндай ақпарат Тараптардың коммерциялық құпиясы болып табылмаса, осы Меморандумды іске асыру үшін қажетті техникалық және өзге де құжаттамамен және ақпаратпен алмасуды ұйымдастыру;
* жетекші профессорлар мен мамандарды молекулалық биология мен биохимияның өзекті мәселелері бойынша лекциялар мен шеберлік сабақтарын оқуға шақыру;
* келісілген бағыттар бойынша ғылыми зерттеулер жүргізу барысында өзара консультацияларды жүзеге асыру, әдістемелік қамтамасыз ету;
* Тараптар арасындағы серіктестікті нығайтуға және ынтымақтастық бағыттары мен бағыттарын кеңейтуге ықпал ететін басқа да іс-шараларды жүзеге асыру.